

 **R E P U B L I K A H R V A T S K A**

**PRIMORSKO-GORANSKA ŽUPANIJA**

**O P Ć I N A V I Š K O V O**

 **OPĆINSKI NAČELNIK**



KLASA: 400-09/18-01/15

URBROJ: 2170-09-06/07-19-3

VIŠKOVO, \_\_\_\_\_\_\_\_2019. godine

 Općinsko vijeće Općine Viškovo

 n/p predsjednice

Na temelju članka 49. Statuta Općine Viškovo („Službene novine Općine Viškovo“ broj: 3/18), podnosim Općinskom vijeću Općine Viškovo na razmatranje i donošenje Prijedlog 2. izmjena i dopuna Programa održavanja komunalne infrastrukture na području Općine Viškovo za 2019. godinu.

 Općinska načelnica

 Sanja Udović, dipl. oec., v.r.

Na temelju članka 72. stavka 1. Zakona o komunalnom gospodarstvu ("Narodne novine” broj: 68/18, 110/18) i članka 34. Statuta Općine Viškovo ("Službene novine Općine Viškovo” broj: 3/18), Općinsko vijeće Općine Viškovo na ---. sjednici održanoj ---. prosinca 2019. godine donijelo je

**II. IZMJENE I DOPUNE PROGRAMA**

**održavanja komunalne infrastrukture na području Općine Viškovo za 2019. godinu**

Članak 1.

U Programu održavanja komunalne infrastrukture na području Općine Viškovo za 2019. godinu (“Službene novine Općine Viškovo” broj: 20/18, 17/19), u daljnjem tekstu Program, članak 3. mijenja se i glasi:

„Opis i opseg poslova održavanja komunalne infrastrukture s procjenom pojedinih troškova, po djelatnostima:

|  |  |
| --- | --- |
| **Opis i opseg poslova održavanja komunalne infrastrukture** | **Procjena troškova****(kn)** |
| **Održavanje nerazvrstanih cesta**Održavanje nerazvrstanih cesta podrazumijeva skup mjera i radnji koje se obavljaju tijekom cijele godine na nerazvrstanim cestama, uključujući i svu opremu, uređaje i instalacije, sa svrhom održavanja prohodnosti i tehničke ispravnosti cesta i prometne sigurnosti na njima (redovito održavanje), kao i mjestimičnog poboljšanja elemenata ceste, osiguravanja sigurnosti i trajnosti ceste i cestovnih objekata i povećanja sigurnosti prometa (izvanredno održavanje), a u skladu s propisima kojima je uređeno održavanje cesta.Održavanje obuhvaća nerazvrstane ceste na području Općine Viškovo.Održavanje nerazvrstanih cesta također obuhvaća održavanje pothodnika i nathodnika u funkciji pješačkog prometa, te biciklističkih i pješačkih staza izvan kolnika na javnim cestama koje prolaze kroz naselje. | 1.820.000,00 |
| **Održavanje javnih površina na kojima nije dopušten promet motornim vozilima**Održavanje javnih površina na kojima nije dopušten promet motornih vozila podrazumijeva održavanje i popravke tih površina kojima se osigurava njihova funkcionalna ispravnost. | 90.000,00 |
| **Održavanje građevina javne odvodnje oborinskih voda**Održavanje građevina javne odvodnje oborinskih voda podrazumijeva upravljanje i održavanje građevina koje služe prihvatu, odvodnji i ispuštanju oborinskih voda iz građevina i površina javne namjene u građevinskom području, uključujući i građevine koje služe zajedničkom prihvatu, odvodnji i ispuštanju oborinskih i drugih otpadnih voda, osim građevina u vlasništvu javnih isporučitelja vodnih usluga koje, prema posebnim propisima o vodama, služe zajedničkom prihvatu, odvodnji i ispuštanju oborinskih i drugih otpadnih voda.Održavanje građevina javne odvodnje također podrazumijeva održavanje sustava za odvodnju na javnim cestama koje prolaze kroz naselje ako je dio mjesne kanalizacijske ili kanalske mreže.Obuhvaćeno je održavanje slivnika sa pripadajućim oborinskim kolektorom, linijskih rešetki, upojnih bunara, separatora i propusta. | 250.000,00 |
| **Održavanje javnih zelenih površina**Održavanje javnih zelenih površina podrazumijeva košnju, obrezivanje i sakupljanje biološkog otpada s javnih zelenih površina, obnovu, održavanje i njegu drveća, ukrasnog grmlja i drugog bilja, popločenih i nasipanih površina u parkovima, opreme na dječjim igralištima, fitosanitarna zaštita bilja i biljnog materijala za potrebe održavanja i drugi poslovi potrebni za održavanje tih površina.Održavanje također obuhvaća košnju i uređenje zaštitnog pojasa nerazvrstanih cesta i javnih cesta koje prolaze kroz naselje te održavanje opreme na dječjim igralištima. | 895.000,00 |
| **Održavanje građevina, uređaja i predmeta javne namjene**Održavanje građevina i uređaja javne namjene podrazumijeva održavanje, popravci i čišćenje tih građevina, uređaja i predmeta.Održavanjem su obuhvaćene autobusne čekaonice, koševi za otpatke i spomenici. U održavanje su uključeni građevinski, bravarski, staklarski i vodoinstalaterski radovi.Također, uključeno je i održavanje Halubike terminala – sustava za iznajmljivanje javnih bicikala na javnoj površini zajedno sa godišnjim produženjem HR domene halubike.hr. | 200.000,00 |
| **Održavanje groblja**Održavanje groblja podrazumijeva održavanje prostora i zgrada za obavljanje ispraćaja i ukopa pokojnika te uređivanje putova, zelenih i drugih površina unutar groblja.Održavanje groblja obuhvaća troškove tekućeg i investicijskog održavanja, održavanje betonskih staza i pločnika, pošljunčanih površina, stabala, grmova, živice, cvjetnih gredica, okopavanje oko grmova i stabala, orezivanje grmova, živice i stabala od suhih grana, popunjavanje sa biljnim materijalom, sadnja novog bilja, održavanje čistoće na stazama i slobodnim površinama, te na pješčanim, opločenim i betonskim površinama, obnova završnog sloja rizle i podloge prema potrebi, održavanje vodoinstalacija i bravarije, održavanje niša u funkcionalnom stanju, održavanje interne rasvjete koja nije dio javne rasvjete, podmirenje troškova utroška električne energije i ostalih komunalnih usluga, te hitne intervencije uslijed nepovoljnih vremenskih prilika. | 508.000,00 |
| **Održavanje čistoće javnih površina**Održavanje čistoće javnih površina podrazumijeva čišćenje površina javne namjene, koje obuhvaća ručno i strojno čišćenje i pranje javnih površina od otpada, snijega i leda, kao i postavljanje i čišćenje košarica za otpatke i uklanjanje otpada koje je nepoznata osoba odbacila na javnu površinu ili zemljište u vlasništvu Općine Viškovo.Održavanje čistoće također podrazumijeva čišćenje javnih cesta koje prolaze kroz naselje. Obuhvaćeno je pražnjenje koševa za otpatke i pometanje te čišćenje javnih površina. | 665.000,00 |
| **Održavanje javne rasvjete**Održavanje javne rasvjetepodrazumijeva upravljanje i održavanje instalacija javne rasvjete, uključujući podmirivanje troškova električne energije, za rasvjetljavanje površina javne namjene.Ovim troškovima obuhvaćeno je i postavljanje prigodne iluminacije i dekoracije za blagdane kao i troškovi popravaka. | 950.000,00 |
| **SVEUKUPNO:** | **5.378.000,00** |

.“

Članak 2.

Članak 4. Programa mijenja se i glasi:

„Iskaz financijskih sredstava potrebnih za ostvarivanje programa, s naznakom izvora financiranja.

|  |  |
| --- | --- |
| Izvor financiranja | Iskaz financijskih sredstava |
| - prihod od komunalne naknade  | 4.870.000,00 kn |
| - prihod od grobne naknade | 508.000,00 kn |
| **SVEUKUPNO:** | **5.378.000,00 kn** |

### (slovima: petmilijunatristosedamdesetosamtisuća i 00/100).“

Članak 3.

Ove II. izmjene i dopune Programa stupaju na snagu prvog dana od dana objave u “Službenim novinama Općine Viškovo”.

#### KLASA: 021-04/19-01/

URBROJ: 2170-09-04/04-19-

Viškovo, ----. prosinac 2019.

OPĆINSKO VIJEĆE OPĆINE VIŠKOVO

Predsjednica Općinskog vijeća:

Ksenija Žauhar, mag. paed.

**OBRAZLOŽENJE II. IZMJENE I DOPUNE PROGRAMA**

**održavanja komunalne infrastrukture na području Općine Viškovo za 2019. godinu**

Odredbom članka 72. Zakona o komunalnom gospodarstvu ("Narodne novine” broj: 68/18, 110/18), propisana je obveza donošenja Programa održavanja komunalne infrastrukture. Program donosi predstavničko tijelo istodobno s donošenjem proračuna, te se objavljuje u službenom glasilu.

Odredbom članka 73. istog Zakona propisan je sadržaj Programa.

Budući se predlažu 2. Izmjene i dopune proračuna Općine Viškovo za 2019. godinu, u svrhu usklađivanja Programa sa sredstvima predviđenim u istome, predlaže se Općinskom vijeću Općine Viškovo donošenje 2. Izmjena i dopuna Programa održavanja komunalne infrastrukture na području Općine Viškovo za 2019. godinu.

 Općinska načelnica

 Sanja Udović, dipl. oec., v.r.